ai4bharat/Pralekha huggingface dataset:
প্রধানমন্ত্রীরদপ্তর
উত্তর প্রদেশে আয়োজিত রোজগার মেলা ৯ হাজার পরিবারের মুখে হাসি ফুটিয়ে তুলবে
উত্তর প্রদেশবাসীর মনে জাগিয়ে তুলবে নিরাপত্তা বোধের এক বিশেষ অনুভূতি
উত্তর প্রদেশে আয়োজিত এক রোজগার মেলায় ভিডিও বার্তা প্রধানমন্ত্রীর
নয়াদিল্লি, ২৬ ফেব্রুয়ারি, ২০২৩
নিরাপত্তা ও কর্মসংস্থানের মিলিত শক্তি উত্তর প্রদেশের অর্থনীতিতে নতুন জোয়ার এনে দিয়েছে।
আজ উত্তর প্রদেশে আয়োজিত রোজগার মেলা উপলক্ষে ভিডিও-র মঞ্চে উপস্থিত থেকে এই বার্তা দিলেন প্রধানমন্ত্রী শ্রী নরেন্দ্র মোদী। তিনি বলেন, আজকের রোজগার মেলায় যে সমস্ত তরুণ ও যুবকদের হাতে কাজে যোগ দেওয়ার জন্য নিয়োগপত্র তুলে দেওয়া হ’ল, তা ৯ হাজার পরিবারের মুখে হাসি ফুটিয়ে তুলবে।
শ্রী মোদী বলেন, উত্তর প্রদেশ পুলিশ বাহিনীতে এই নিয়োগ প্রচেষ্টা রাজ্য পুলিশ বাহিনীর শক্তিকে আরও জোরদার করে তুলবে বলেই তাঁর বিশ্বাস। ২০১৭ সাল থেকে এ পর্যন্ত উত্তর প্রদেশ পুলিশ বাহিনীর একটি মাত্র দপ্তরেই দেড় লক্ষেরও বেশি নতুন নিয়োগ বাস্তবায়িত হয়েছে বলে তিনি উল্লেখ করেন। নবনিযুক্তদের উদ্দেশে এক বিশেষ বার্তায় তিনি বলেন, কর্ম ক্ষেত্রে যোগদানের অর্থ দায়িত্বশীলতার সঙ্গে নতুন নতুন চ্যালেঞ্জের মোকাবিলা করা। এজন্য নিযুক্ত তরুণ ও যুবকদের তিনি জ্ঞান আহরণের মাধ্যমে এবং ব্যক্তিত্বের বিকাশ ঘটিয়ে আরও এগিয়ে যাওয়ার পরামর্শ দেন।
প্রধানমন্ত্রী বলেন, পুলিশ বাহিনীতে নবনিযুক্তদের হাতে একটি করে ব্যাটন তুলে দেওয়া হচ্ছে, একথা সত্যি। কিন্তু, তাঁদের সকলেরই রয়েছে ঈশ্বর প্রদত্ত এক বিশেষ উপহার, যা হৃদয় নামে পরিচিত। সুতরাং, হৃদয়বত্তার সাহায্যে নবনিযুক্তদের তিনি আরও সংবেদনশীল হয়ে ওঠার আহ্বান জানান। তাঁদের জন্য যে প্রশিক্ষণের আয়োজন করা হয়েছে, তাতে সংবেদনশীলতা বৃদ্ধি এবং সেইসঙ্গে সাইবার ক্রাইম ও ফরেনসিক বিজ্ঞান সহ বিভিন্ন বিষয়ে তাঁদের প্রশিক্ষিত করে তোলা হবে। এর সুবাদে পুলিশ বাহিনীও সার্বিকভাবে হয়ে উঠবে যথেষ্ট দক্ষ ও তৎপর।
পরিশেষে প্রধানমন্ত্রী নিযুক্ত তরুণ ও যুবকদের সমাজের প্রতি দায়িত্বশীলতার কথাও স্মরণ করিয়ে দেন। তিনি বলেন, তাঁদের মধ্যে সেবা ও শক্তির এক বিশেষ প্রতিফলন ঘটতে চলেছে, যা নাগরিকদের মধ্যে নিরাপত্তার এক বিশেষ বাতাবরণ গড়ে তোলার কাজে সফল হবে বলেই তিনি মনে করেন।
PG/SKD/SB
(
ক্রেতা, খাদ্যএবংগণবন্টনমন্ত্রক
মান নিয়ন্ত্রণের নির্দেশ লঙ্ঘনের দায়ে ভারতীয় মান নির্ণায়ক ব্যুরো ১০৩২ টি প্রেসার কুকার এবং ৯৩৬ টি হেলমেট বাজেয়াপ্ত করেছে
কেন্দ্রীয় উপভোক্তা সুরক্ষা সংস্থা অনলাইনে গুণগত মান বিহীন প্রেসার কুকার অনলাইনে বিক্রি করে এমন ই-কমার্স সংস্থা এবং বিক্রেতাদের বিরুদ্ধে ১৫ টি নোটিশ জারি করেছে
নতুন দিল্লি, ১২ মার্চ, ২০২২
নির্ধারিত মান লঙ্ঘনের করে গৃহস্থালীর পণ্য বিক্রির বিরুদ্ধে উপভোক্তাদের সতর্ক করতে কেন্দ্রীয় উপভোক্তা সুরক্ষা সংস্থা, সেন্ট্রাল কনজিউমার প্রটেকশন অথরিটি কেন্দ্রীয় সরকার কর্তৃক জারি করা বিজ্ঞপ্তি প্রকাশ করেছে।
উপভোক্তা সুরক্ষা আইন,২০১৯- এর অধীনে ক্ষমতা প্রয়োগের মাধ্যমে কেন্দ্রীয় উপভোক্তা সুরক্ষা সংস্থা বা সেন্ট্রাল কনজিউমার প্রোটেকশন অথরিটি সুস্পষ্টভাবে জানিয়েছে যে, আইএসআই চিহ্ন ধারণ করে না বরং তা লঙ্ঘন করে এমন গৃহস্থালি সামগ্রী কেনার বিরুদ্ধে গ্রাহকদের সতর্ক হতে হবে। এ সংক্রান্ত সরকারি বিজ্ঞপ্তি জারি করা হয়েছে। কেন্দ্রীয় সরকার সুস্পষ্টভাবে জানিয়েছে যে গৃহস্থালির সামগ্রীতে আইএসআই চিহ্ন বাধ্যতামূলক।
কেন্দ্রীয় উপভোক্তা সুরক্ষা সংস্থা নিম্নলিখিত গৃহস্থালি পণ্য গুলির ওপর বিজ্ঞপ্তি জারি করেছে-
১) বৈদ্যুতিক ইমারশন ওয়াটার হিটার।
২) বৈদ্যুতিক ইস্ত্রি।
৩) গৃহস্থালীর কাজে ব্যবহৃত বৈদ্যুতিক সুইচ।
৪) গৃহস্থালির কাজে ব্যবহৃত গ্যাস স্টোভ।
৫) মাইক্রোওয়েভ ওভেন।
৬) খাদ্যদ্রব্য প্যাকিং এর জন্যে অ্যালুমিনিয়াম ফয়েল।
৭) হ্যান্ড- হেল্ড ব্লেন্ডার।
৮) গৃহস্থালীতে ব্যবহৃত বৈদ্যুতিক ফুট মিক্সার এবং গ্রাইন্ডার।
৯) দ্বিচক্রযানের জন্য ব্যবহৃত হেলমেট।
১০) সেলাই মেশিন।
১১) রান্নার গ্যাসের সিলিন্ডার।
এর আগে নির্ধারিত মান লঙ্ঘন করে এমন হেলমেট, প্রেসার কুকার এবং রান্নার গ্যাস সিলিন্ডার কেনার বিরুদ্ধে উপভোক্তাদের সতর্ক করতে কেন্দ্রীয় উপভোক্তা সুরক্ষা সংস্থা গত ৬ই ডিসেম্বর ২০২১ সালে একটি নিরাপত্তা সংক্রান্ত বিজ্ঞপ্তি জারি করেছিল। এই বিজ্ঞপ্তি সমস্ত রাজ্য ও কেন্দ্রশাসিত অঞ্চল থেকে শুরু করে বিভিন্ন শিল্পক্ষেত্রের সংগঠন এবং উপভোক্তাদের সংগঠন ও আইনগত সংস্থাগুলিকে পাঠানো হয়েছে।
এটি উল্লেখ করা যেতে পারে যে, সেন্ট্রাল কনজিউমার প্রোটেকশন অথরিটির চিফ কমিশনার নিধি খারে, ই-কমার্স সংস্থা এবং বিক্রেতাদের বিরুদ্ধে স্বতঃপ্রণোদিত হয়ে ব্যবস্থা গ্রহণ করেছেন। যেখানে বাধ্যতামূলক মান লঙ্ঘন করে অনলাইনে প্রেসার কুকার বিক্রি করা হয়েছে বলে প্রমাণ পাওয়া গেছে। এই ধরনের ক্ষেত্রে মোট ১৫ টি নোটিশ জারি করা হয়েছে। ব্যুরো অফ ইন্ডিয়ান স্ট্যান্ডার্ড অ্যাক্ট-২০১৬ অনুযায়ী এদের বিরুদ্ধে আইনগত ব্যবস্থা নেওয়ার কথা বলা হয়েছে।
শাস্তিযোগ্য অপরাধ হিসেবে এই ধরনের ক্ষেত্রে কারাদণ্ড এবং জরিমানার ব্যবস্থা রয়েছে।
আইএসআই চিহ্ন নেই এরকম মোট ৯৩৬ টি হেলমেট বাজেয়াপ্ত করা হয়েছে। প্রেসার কুকার বাজেয়াপ্ত করা হয়েছে মোট ১০৩২ টি।
CG/ SB
(Visitor Counter : 104
প্রধানমন্ত্রীরদপ্তর
আয়ুষ্মান ভারত প্রকল্পে দেশবাসীর অংশগ্রহণের বিষয়টি প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ০৬ অক্টোবর, ২০২২
প্রধানমন্ত্রী শ্রী নরেন্দ্র মোদী আয়ুষ্মান ভারত প্রকল্পে দেশবাসীর অংশগ্রহণের বিষয়টি সকলের সঙ্গে ভাগ করে নিয়েছেন। তিনি জানান, প্রত্যেক দেশবাসীর জন্য এই প্রকল্পে ৫ লক্ষ টাকা পর্যন্ত স্বাস্থ্য বীমার সুযোগ রয়েছে। দেশের সর্বত্রই এর সুবিধা পাওয়া যাবে।
জনৈক নাগরিকের এক ট্যুইট বার্তা উদ্ধৃত করে প্রধানমন্ত্রী তিনি তাঁর ট্যুইট বার্তায় বলেন, “একদম ঠিক। এই প্রকল্পের সুবিধা যে কেউ দেশের যে কোনও প্রান্তে পাবেন”।
PG/CB/SB
(
প্রধানমন্ত্রীরদপ্তর
কাশীতে কাশী তেলুগু সংগমম-এ প্রধানমন্ত্রীর ভাষণের বঙ্গানুবাদ
নয়াদিল্লি, ২৯ এপ্রিল, ২০২৩
নমস্কার! গঙ্গা-পুস্করালু উৎসব উপলক্ষে আপনাদের সকলকে শুভেচ্ছা। যেহেতু আপনারা কাশীতে এসেছেন, তাই আপনারা আমার ব্যক্তিগত অতিথি। আর আমরা জানি অতিথি হলেন নারায়ণ। কাজ পড়ে যাওয়ায় ইচ্ছা থাকলেও আমি আপনাদের সভাস্থলে যেতে পারিনি। এই উৎসব আয়োজনের জন্য আমি কাশী তেলুগু কমিটি এবং সংসদে আমার সহকর্মী জি.ভি.এল নরসিমারাও-কে অভিনন্দন জানাই। কাশীর ঘাটে এই গঙ্গা-পুস্করালু উৎসব গঙ্গা এবং গোদাবরী সংগমের সমতুল। এ হল প্রাচীন ভারতীয় সভ্যতার বিভিন্ন ধারার সম্মেলন। আপনাদের মনে থাকবে যে কয়েক মাস আগে কাশীতে অনুষ্ঠিত হয়েছিল কাশী তামিল সংগমম। দিন কয়েক আগে সৌরাষ্ট্র তামিল সংগমম-এ যোগ দেওয়ার সৌভাগ্য আমার হয়েছিল। সে সময় আমি বলেছিলাম, আজাদি কা অমৃতকাল দেশের বৈচিত্র্যময় নানান ধারাকে একত্রিত করে। এই সম্মেলন থেকে উদগত হচ্ছে জাতীয়তাবাদের প্রাণধারা- যা ভবিষ্যতে ভারতকে প্রাণবন্ত রাখবে।
বন্ধুগণ,
কাশীকে যাঁরা জানেন তাঁরা এ বিষয়ে অবহিত যে তেলুগু মানুষের সঙ্গে এই জনপদের সংযোগ খুবই গভীর। প্রজন্মের পর প্রজন্ম ধরে তেলুগুর মানুষ আসছেন কাশীতে। আজও কাশীতে আসা পুণ্যার্থীদের বড় একটি অংশ অন্ধ্রপ্রদেশ এবং তেলেঙ্গানার। তেলুগু অঞ্চল থেকে কাশীতে এসে বিখ্যাত হয়ে উঠেছেন বহু সন্ন্যাসী। কাশীতে যাঁরা আসেন তাঁরা বাবা বিশ্বনাথের দর্শনের পাশাপাশি তৈলঙ্গ স্বামীর আশ্রমেও যান- যে তৈলঙ্গ স্বামীকে রামকৃষ্ণ পরমহংস কাশীর শিব বলে অভিহিত করেছিলেন। আপনারা জানেন যে তৈলঙ্গ স্বামীর জন্ম হয়েছিল ভিজিয়ানাগ্রাম-এ। জিড্ডু কৃষ্ণমূর্তি সহ আরও অনেকের কথাই উল্লেখ করা যেতে পারে যাঁদের কাশীর মানুষ আজও মনে রেখেছেন।
ভাই ও বোনেরা,
কাশী যেমন তেলুগু মানুষদের কাছে টেনে নিয়েছে ঠিক তেমনই তেলুগু মানুষ কাশীকে হৃদয়ে স্থান দিয়েছেন। ভেমুলাওয়াড়া-র মন্দিরকে বলা হয় দক্ষিণা কাশী। দুটি অঞ্চলের গভীর সংযোগসূত্র সাংস্কৃতিক প্রশ্নে নানাভাবে স্পষ্ট হয়ে রয়েছে যুগ যুগ ধরে। বাইরে থেকে দেখলে মনে হতে পারে যে পরস্পরের থেকে বহু দুরে থাকা দুটি অঞ্চল এতটা একাত্ম হয় কী করে। কিন্তু এটাই হল ভারতী ঐতিহ্য ও দর্শন। এই দেশে এক ভারত শ্রেষ্ঠ ভারত-এর মন্ত্র নিজেকে তুলে ধরেছে যুগে যুগে।
বন্ধুগণ,
আগেকার দিনের তেলুগু মানুষরা যখন কাশীতে আসতেন তাদের পেরোতে হতো হাজার হাজার কিলোমিটার। পথে বাধা-বিপত্তি ছিল অনেক। বর্তমানে পরিস্থিতিটা পাল্টে গেছে। কাশীতে এখন সড়ক সংযোগ অত্যন্ত নিবিড়। নতুন একটি মহাসড়ক নির্মাণের ফলে বিমান বন্দর থেকে দশাশ্বমেধ ঘাটে পৌঁছতে এখন সময় লাগে অনেক কম। একটা সময় ছিল যখন কাশীর রাস্তায় রাস্তায় ঝুলে থাকতো জট পাকানো ইলেক্ট্রিকের তার। এখন বিদ্যুৎ তারগুলি রয়েছে ভূগর্ভে। এমনকি গঙ্গার ওপরে চলছে সিএনজি চালিত নৌকা। অদূর ভবিষ্যতেই হয়তো বেনারসে রোপওয়ে চালু হয়ে যাবে। পরিচ্ছন্নতার প্রশ্নে বেনারসের মানুষ, বিশেষত যুব সমাজ যেভাবে এগিয়েছেন তা একটি জন আন্দোলন বলা যেতে পারে।
বন্ধুগণ,
খাবার-দাবারের প্রশ্নেও কাশী তুলনাহীন। ‘কাশী কি লসসি’, ‘ঠান্ডাই’, বানারস কি চাট, লিট্টি-চোখা এবং বানারসি পান আপনার কাশী ভ্রমণকে আরও স্মরণীয় করে তুলবে। তেলেঙ্গানার মতো কাশীও কাঠের খেলনার জন্য বিখ্যাত।
বন্ধুগণ,
আমাদের পূর্বসূরীরা ভারতের বিভিন্ন প্রান্তে দেশের সত্ত্বাকে তুলে ধরতে যেভাবে জ্ঞান ও বিদ্যাকেন্দ্র স্থাপন করে গেছেন তা ভারত মাতার পূর্ণ রূপকে প্রকাশ করে। বৈচিত্র্যের মধ্যে একতার অভিযান সফল করতে পারলে সম্ভব হবে আমাদের যাবতীয় সম্ভাবনার পূর্ণ সদ্ব্যবহার।
এই আশা রেখে আমি আবারও আপনাদের সকলকে শুভেচ্ছা ও অভিনন্দন জানাই।
প্রধামন্ত্রীর মূল বক্তব্যটি হিন্দিতে।
(PG/AC/NS
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১০ জুন, ২০২১
ভারতে সুস্পষ্টভাবে করোনায় আক্রান্তের সংখ্যা ৬০ দিন পর ১২ লক্ষের নীচে নেমে ১১ লক্ষ ৬৭ হাজার ৯৫২
দেশে গত ২৪ ঘণ্টায় সুস্পষ্টাভাবে করোনায় আক্রান্তের সংখ্যা কমে হয়েছে ৬৬ হাজার ৪৬৩
দেশে পরপর তিন দিন আক্রান্তের সংখ্যা ১ লক্ষের নীচে
নতুন করে গত ২৪ ঘণ্টায় আক্রান্ত হয়েছেন ৯৪ হাজার ৫২ জন
অন্যদিকে, গত ২৪ ঘণ্টায় আরোগ্যলাভ করেছেন ১ লক্ষ ৫১ হাজার ৩৬৭ জন
সুস্থতার সংখ্যা গত ২৮ দিন লাগাতার দৈনিক আক্রান্তের সংখ্যার তুলনায় বেশি
দেশে এখনও পর্যন্ত মোট আরোগ্যলাভের সংখ্যা ২ কোটি ৭৬ লক্ষ ৫৫ হাজার ৪৯৩
সুস্থতার হার বেড়ে ৯৪.৭৭ শতাংশ
সাপ্তাহিক-ভিত্তিতে আক্রান্তের হার বর্তমানে ৫.৪৩ শতাংশ
দৈনিক-ভিত্তিতে আক্রান্তের হার ৪.৬৯ শতাংশ, লাগাতার ১৭ দিন ১০ শতাংশের নীচে।
নমুনা পরীক্ষার হার ধারাবাহিকভাবে বেড়েছে – মোট নমুনা পরীক্ষা হয়েছে ৩৭ কোটি ২১ লক্ষ
দেশ জুড়ে টিকাকরণ অভিযানের আওতায় এখনও পর্যন্ত ২৪ কোটি ২৭ লক্ষ ২৬ হাজার ৬৯৩টি টিকার ডোজ দেওয়া হয়েছে
CG/BD/SB
(Visitor Counter : 109
নতুনওপুনর্নবীকরণযোগ্যজ্বালানিমন্ত্রক
সৌর বিদ্যুৎ উৎপাদনের ব্যয়
নয়াদিল্লি, ০২ আগস্ট, ২০১৮
দেশে সৌর বিদ্যুতের মাশুল নির্ধারণের একটি সুসংবদ্ধ পদ্ধতি চালু করা হয়েছে। সৌর বিদ্যুৎ উৎপাদনের ব্যয়, উৎপাদন কেন্দ্রটি স্থাপন, তার আকার এবং সৌরালোক বিকিরণের তীব্রতার ওপর নির্ভরশীল। কেন্দ্রীয় নতুন ও পুনর্নবীকরণযোগ্য শক্তি মন্ত্রক সবদিক বিবেচনা করে ছাদে সৌর বিদ্যুৎ প্রকল্প চালু করার জন্য বিদ্যুৎ মাশুলের কিলোওয়াট প্রতি মাশুল নির্ধারণ করেছে বলে সংশ্লিষ্ট দপ্তরের স্বাধীন দায়িত্বপ্রাপ্ত মন্ত্রী শ্রী আর কে সিং আজ লোকসভায় এক প্রশ্নের লিখিত জবাবে একথা জানিয়েছেন। তিনি বলেছেন, ১০ কিলোওয়াট পাওয়ার পর্যন্ত বিদ্যুৎ উৎপাদনের ক্ষমতার ক্ষেত্রে সৌর বিদ্যুতের কিলোওয়াট প্রতি মাশুল হবে ৬০ হাজার টাকা। ১০ থেকে ১০০ কিলোওয়াট পাওয়ার পর্যন্ত বিদ্যুৎ উৎপাদন ক্ষমতার ক্ষেত্রে এই মাশুল হবে কিলোওয়াট প্রতি ৫৫ হাজার টাকা এবং ১০০ থেকে ৫০০ কিলোওয়াট পাওয়ার বিদ্যুৎ উৎপাদন ক্ষমতার ক্ষেত্রে এই মাশুল হবে কিলোওয়াট প্রতি ৫৩ হাজার টাকা। মন্ত্রী জানান, তাঁর মন্ত্রক গ্রিড সংযুক্ত ছাদের সৌর বিদ্যুৎ ইউনিট এবং ছোট সৌর বিদ্যুৎ কেন্দ্র নির্মাণে কেন্দ্রীয় আর্থিক সহায়তার ব্যবস্থা করা হয়েছে। এই কেন্দ্রগুলি নির্মাণের মোট ব্যয়ের ৩০-৭০ শতাংশ পর্যন্ত আর্থিক সহায়তা দেওয়ার ব্যবস্থা হয়েছে বলে তিনি জানিয়েছেন।
CG/PB/SB…
(Visitor Counter : 37
বিজ্ঞানওপ্রযুক্তিমন্ত্রক
বিজ্ঞানীরা সার্স-কোভ-২কে কোষে প্রবেশ করতে বাধা দেওয়ার বিশেষ পদ্ধতি আবিষ্কার করেছেন, এর ফলে কমবে সংক্রমণের ক্ষমতা
নয়াদিল্লি, ১৩ জুলাই, ২০২২
বিজ্ঞানীরা সার্স-কোভ-২কে কোষে প্রবেশ করতে বাধা দেওয়ার বিশেষ পদ্ধতি আবিষ্কার করেছেন। এটি কেবলমাত্র কোষে প্রবেশেই বাধা দেবে তা নয় সংক্রমণের ক্ষমতাও কমাবে। অ্যান্টিভাইরাল হিসেবে সার্স-কোভ-২এর মতো ভাইরাসের কার্যকারিতা কমাতে এ এক বিশেষ উদ্যোগ। সায়েন্স অ্যান্ড ইঞ্জিনিয়ারিং রিসার্চ বোর্ডের সহায়তায় এই গবেষণাটি করা হয়।
বিজ্ঞানীরা মনে করেন এর ফলে করোনা সংক্রমণের ভাইরাল লোড কমবে, ফুসফুসের কোষগুলির ক্ষতিও কম হবে।
PG/PM/NS
(Visitor Counter : 74
প্রধানমন্ত্রীরদপ্তর
প্রাক্তন প্রধানমন্ত্রী শ্রীমতী ইন্দিরা গান্ধীর প্রয়াণ বার্ষিকীতে শ্রদ্ধা প্রধানমন্ত্রীর
নয়াদিল্লি, ৩১ অক্টোবর, ২০১৯
প্রধানমন্ত্রী শ্রী নরেন্দ্র মোদী দেশের প্রাক্তন প্রধানমন্ত্রী শ্রীমতী ইন্দিরা গান্ধীকে তাঁর প্রয়াণ বার্ষিকীতে শ্রদ্ধা জানিয়েছেন। এক ট্যুইটে প্রধানমন্ত্রী বলেছেন, “দেশের প্রাক্তন প্রধানমন্ত্রী শ্রীমতী ইন্দিরা গান্ধীর প্রয়াণ বার্ষিকীতে বিনম্র শ্রদ্ধা জানাই”।
CG/BD/SB
(Visitor Counter : 59
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৬ই সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ৬৮ কোটি ৭৫লক্ষ টিকা দেওয়া হয়েছে।
এই সময়ে নতুন করে সংক্রমিত হয়েছেন ৩৮,৯৪৮ জন ।
মোট সংক্রমিতের ১.২৩% এখন চিকিৎসাধীন।
ভারতে চিকিৎসাধীন সংক্রমিতের সংখ্যা বর্তমানে ৪লক্ষ ০৪হাজার ৮শো ৭৪জন ।
বর্তমানে কোভিড মুক্ত হওয়ার হার ৯৭.৪৪%।
সারা দেশে এ পর্যন্ত মোট সুস্থ হয়েছেন ৩ কোটি ২১ লক্ষ ৮১হাজার ৯৯৫ জন।
গত চব্বিশ ঘন্টায় আরোগ্য লাভ করেছেন ৪৩হাজার ৯০৩ জন।
সাপ্তাহিক সংক্রমিতের হার ৭৩ দিন ধরে ৩ শতাংশের নিচে রয়েছে, বর্তমানে ২.৫৮%।
দৈনিক সংক্রমিতের হার গত ৭ দিন ধরে ৩ শতাংশের কম, আজ এই হার ২.৭৬%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৫৩কোটি ১৪লক্ষ।
CG/CB/SFS
(
প্রধানমন্ত্রীরদপ্তর
আগামী ১৮ মার্চ বিশ্ব বাজরা  সম্মেলনের সূচনা করবেন প্রধানমন্ত্রী
নয়াদিল্লি, ১৬ মার্চ, ২০২৩
নয়াদিল্লির পুসা-য় আইএআরআই ক্যাম্পাসের এনএএসসি কমপ্লেক্সের মধ্যে অবস্থিত সুব্রহ্মনিয়ম হল-এ আগামী ১৮ মার্চ, ২০২৩ বেলা ১১টায় বিশ্ব বাজরা  সম্মেলনের উদ্বোধন করবেন প্রধানমন্ত্রী শ্রী নরেন্দ্র মোদী। এই উপলক্ষে আয়োজিত সমাবেশে ভাষণও দেবেন তিনি।
প্রসঙ্গত উল্লেখ্য, ভারতের প্রস্তাবক্রমে ২০২৩ বছরটিকে ‘আন্তর্জাতিক বাজরা বর্ষ’ রূপে উদযাপন করার সিদ্ধান্ত নিয়েছে রাষ্ট্রসঙ্ঘের সাধারণ পরিষদ এবং তা ঘোষণাও করা হয়েছে। আন্তর্জাতিক বাজরা বর্ষের উদযাপনকে জন-আন্দোলনের রূপ দেওয়ার এক বিশেষ দৃষ্টিভঙ্গি গ্রহণ করেছেন ভারতের প্রধানমন্ত্রী। শুধু তাই নয়, ভারতকে বাজরা জাতীয় খাদ্যশস্যের এক বিশেষ কেন্দ্র রূপে গড়ে তোলারও সিদ্ধান্ত নিয়েছেন তিনি। এই কারণে সবক’টি কেন্দ্রীয় মন্ত্রক ও দপ্তর, বিভিন্ন রাজ্য ও কেন্দ্রশাসিত অঞ্চল, কৃষক গোষ্ঠী, স্টার্ট-আপ সংস্থা, রপ্তানিকারক সংস্থা, খুচরো বিক্রেতা এবং অন্যান্য সকল অংশীদারদের কাছে বাজরা চাষে উৎসাহদানের জন্য আর্জি জানানো হয়েছে। একাধারে কৃষক, সাধারণ ক্রেতা তথা জলবায়ু রক্ষার কাজে বাজরা অর্থাৎ, শ্রী অন্ন-এর উৎপাদন যে বিশেষ কার্যকর হয়ে উঠতে পারে এ সম্পর্ক সচেতনতা অভিযান শুরু করারও আহ্বান জানিয়েছেন প্রধানমন্ত্রী। এই লক্ষ্যেই বিশ্ব বাজরা  সম্মেলন স্বাস্থ্য ও পুষ্টি রক্ষার ক্ষেত্রে এক নতুন মাত্রা যোগ করতে চলেছে।
দু’দিনের এই আন্তর্জাতিক সম্মেলনের বিভিন্ন পর্বে বাজরা সম্পর্কিত নানা বিষয়কে আলোচ্যসূচির মধ্যে রাখা হয়েছে। উৎপাদক, ক্রেতা সাধারণ তথা সংশ্লিষ্ট সকল পক্ষকে বাজরা উৎপাদন ও ব্যবহারে উৎসাহদানের জন্য সম্মেলনে আহ্বান জানানো হবে। এছাড়াও, স্বাস্থ্য ও পুষ্টি রক্ষায় বাজরার উপকারিতা, বিপণন ব্যবস্থা, গবেষণা ও উন্নয়ন সম্পর্কিত বিভিন্ন বিষয়ও রাখা হয়েছে আলোচ্যসূচির মধ্যে। বিশ্বের বিভিন্ন দেশের কৃষিমন্ত্রী, আন্তর্জাতিক পর্যায়ের বিশিষ্ট বিজ্ঞানী, পুষ্টিবিদ, স্বাস্থ্য বিশেষজ্ঞ, স্টার্ট-আপ-এর ক্ষেত্রে অগ্রণী সংস্থা এবং সংশ্লিষ্ট অন্যান্য পক্ষেরও যোগ দেওয়ার কথা রয়েছে এই সম্মেলনে।
PG/SKD/DM
(
সংখ্যালঘুবিষয়কমন্ত্রক
সংখ্যালঘু সম্প্রদায়ের ক্ষমতায়নের ওপর জোর দিলেন শ্রী মুখতার আব্বাস নাকভি
নয়াদিল্লি, ১৬ জুলাই, ২০১৮
সংখ্যালঘু সম্প্রদায়ের ক্ষমতায়ন প্রচেষ্টার ওপর জোর দিলেন কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি। বিভিন্ন রাজ্য ও কেন্দ্রশাসিত অঞ্চলে সংখ্যালঘু বিষয়ের দায়িত্বে থাকা সচিব ও প্রধান সচিবদের এক জাতীয় সম্মেলনে আজ তিনি বলেন যে, সংখ্যালঘু সম্প্রদায়গুলির মেয়েদের ক্ষমতায়নের লক্ষ্যে তাঁদের শিক্ষা এবং কর্মসংস্থানকেন্দ্রিক দক্ষতা বিকাশের জন্য স্কুল, কলেজ, পলিটেকনিক, মহিলা হস্টেল, আইটিআই, দক্ষতা বিকাশ কেন্দ্র ইত্যাদি গড়ে তোলা হচ্ছে ‘প্রধানমন্ত্রী জন বিকাশ কার্যক্রম’-এর আওতায়। স্বাধীনতা পরবর্তীকালেও দেশের যে সমস্ত এলাকা ও অঞ্চল এখনও অনগ্রসর ও অবহেলিত রয়ে গেছে, সেখানে এই সমস্ত সুযোগ-সুবিধার প্রসার ঘটানো হচ্ছে। দেশের ৩০৮টি জেলায় সংখ্যালঘু সম্প্রদায়ের মেয়েদের শিক্ষাগত ক্ষমতায়ন নিশ্চিত করে তুলতে যুদ্ধকালীন পরিস্থিতিতে কাজ শুরু হয়েছে কেন্দ্রীয় সরকারের উদ্যোগে।
সংখ্যালঘু সম্প্রদায়গুলির মধ্যে, বিশেষত মুসলিম মেয়েদের ক্ষেত্রে সাক্ষরতার হার খুবই কম থাকার একটি কারণ হিসাবে এই ধরণের সুযোগ-সুবিধার অপ্রতুলতাকে দায়ী করেন শ্রী নাকভি। তিনি বলেন, গত এই বিষয়টি মনে রেখে চার বছরে এমএসডিপি-র আওতায় ১৬টি ডিগ্রি কলেজ, ২,০১৯টি বিদ্যালয় ভবন, ৩৭,২৬৭টি অতিরিক্ত শ্রেণীকক্ষ, ১,১৪১টি হস্টেল, ১৭০টি শিল্প প্রশিক্ষণ সংস্থা, ৪৮টি পলিটেকনিক, ৩৮,৭৩৬টি অঙ্গনওয়াড়ি কেন্দ্র, প্রধানমন্ত্রী আবাস যোজনার আওতায় ৩,৪৮,৬২৪টি বাসস্থান, ৩৪০ সদ্ভাবনা মণ্ডপ, ৬৭টি আবাসিক বিদ্যালয়, ৪৩৬ বাজার ছাউনি, ৪,৪৩৬টি স্বাস্থ্য প্রকল্পের কাজ রূপায়িত হয়েছে মোদী সরকারের উদ্যোগে। এর সুবাদে সমাজের দুর্বলতর শ্রেণী, বিশেষত সংখ্যালঘু সম্প্রদায়ের মহিলাদের জীবনে উল্লেখযোগ্য উন্নতি সম্ভব হয়েছে। ‘মর্যাদার সঙ্গে উন্নয়ন’ এবং ‘অন্তর্ভুক্তিমূলক বিকাশ’-এর লক্ষ্যে শ্রী নরেন্দ্র মোদীর নেতৃত্বাধীন এনডিএ সরকারের অঙ্গীকার যে সফল হতে চলেছে ‘প্রধানমন্ত্রী জন বিকাশ কার্যক্রম’-এর বাস্তবায়নেই তা সুপরিস্ফুট।
শ্রী নাকভি বলেন যে, সংখ্যালঘু সম্প্রদায়, সমাজের দুর্বলতর শ্রেণী এবং দরিদ্র সাধারণ মানুষের আর্থ-সামাজিক ক্ষমতায়নের সমান দায়িত্ব রয়েছে কেন্দ্র ও রাজ্যগুলির। মোদী সরকার গৃহীত বিভিন্ন পদক্ষেপের ফলশ্রুতিতে উন্নয়নের মূলস্রোতে সংখ্যালঘু সম্প্রদায়গুলিকে সামিল করা সম্ভব হয়েছে। ‘শিখো অউর কামাও’, ‘উস্তাদ’, ‘গরিব নওয়াজ কৌশল বিকাশ যোজনা’, ‘নঈ মঞ্জিল’, ‘নঈ রশনি’, ‘বেগম হজরত মহল কন্যাসন্তান বৃত্তি’র মতো কর্মসূচিগুলি সংখ্যালঘু সম্প্রদায়ের, বিশেষত মহিলাদের ক্ষমতায়নকে নিশ্চিত করেছে।
CG/SKD/DM/…
(Visitor Counter : 83
রেলমন্ত্রক
ইকোনমি ক্লাস কোচের প্রবর্তন
নয়াদিল্লী, ২৩ মার্চ, ২০২২
কাপুরথালা রেল কোচ ফ্যাক্টরি থেকে ২০২১এর ৩১শে মে প্রথম এসি থ্রি টিয়ার ইকনমি ক্লাস কোচ তৈরি হয়ে সেটি ব্যবহারের জন্য কাজে লাগানো হয়েছে। এ ধরণের ১৫টি কোচ তৈরি করা হচ্ছে। এই কোচগুলির বিশেষত্ব হল-
১. সাধারণ এসি থ্রি টিয়ার কোচে ৭২টি বার্থ থাকে কিন্তু নতুন কোচগুলিতে ৮৩টি বার্থ রয়েছে।
২. প্রতিটি কোচে একটি করে ভিন্নভাবে সক্ষমদের ব্যবহার উপযোগী শৌচাগার আছে।
৩. প্রতিটি বার্থের জন্য আলাদাভাবে শীতাতপ নিয়ন্ত্রিত ভেন্টের ব্যবস্থা করা হয়েছে।
৪. প্রতিটি বার্থ এবং সিটের নকশা এমনভাবে করা হয়েছে যাতে যাত্রীদের সুবিধা হয়। এখানে স্ন্যাক্স টেবিল ও জল রাখার জায়গা মুড়িয়ে বা ফোল্ড করে রাখা যায়।
৫. প্রত্যেক যাত্রীর জন্য আলাদা মোবাইল চার্জিং পয়েন্ট, ইউএসবি পোর্ট ও পড়াশোনা করার জন্য আলোর ব্যবস্থা থাকছে।
৬. ইএন ৪৫৫৪৫-২এইচএল ৩ গুণমানের অগ্নি সুরক্ষা ব্যবস্থা প্রতিটি কামরায় রয়েছে।
ভারতীয় রেল এইসব ইকনমি ক্লাস কোচগুলি ব্যবহার করা শুরু করেছে। ১৫ই মার্চ পর্যন্ত প্রাপ্ত তথ্য অনুযায়ী এ ধরণের ৬৫টি কোচ বিভিন্ন ট্রেনে ব্যবহার করা হচ্ছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন রেল, যোগাযোগ, বৈদ্যুতিন ও তথ্যপ্রযুক্তি মন্ত্রী শ্রী অশ্বিনী বৈষ্ণব।
CG/CB/NS
(Visitor Counter : 87
সংস্কৃতিমন্ত্রক
কেন্দ্রীয় সংস্কৃতি মন্ত্রী শ্রী প্রহ্লাদ সিং প্যাটেলের নতুন দিল্লিতে আজ ভারতে স্পর্শাতীত সাংস্কৃতিক ঐতিহ্যের জাতীয় তালিকা প্রকাশ
নতুন দিল্লি, ১৮ এপ্রিল, ২০২০
কেন্দ্রীয় সংস্কৃতি প্রতিমন্ত্রী  শ্রী প্রহ্লাদ সিং প্যাটেল আজ নতুন দিল্লিতে স্পর্শাতীত সাংস্কৃতিক ঐতিহ্যের জাতীয় তালিকা প্রকাশ করলেন। এই উপলক্ষে আয়োজিত এক অনুষ্ঠানে শ্রী প্যাটেল বলেন, ভারতে প্রচুর স্পর্শাতীত সাংস্কৃতিক ঐতিহ্য  রয়েছে। এদের মধ্যে ১৩টিকে ইউনেস্কো স্পর্শাতীত মানবিক সাংস্কৃতিক ঐতিহ্য বলে স্বীকৃতি দিয়েছে।
ইউনেস্কোর পরামর্শক্রমে, জাতীয় আইসিএইচ তালিকার মাধ্যমে দেশের সাংস্কৃতিক বিবিধতাকে স্বীকৃতি দেওয়া হচ্ছে। মন্ত্রী বলেন, এর মাধ্যমে ভারতের বিভিন্ন রাজ্যের যেসব স্পর্শাতীত সাংস্কৃতিক ঐতিহ্যগুলি রয়েছে, সেগুলির প্রচার করা সম্ভব হবে। এর পাশাপাশি জাতীয় এবং আন্তর্জাতিক স্তরে এগুলি রক্ষা করার উদ্যোগও গ্রহণ করা যাবে। মন্ত্রকের ‘ভিশণ ২০২৪’-এর উদ্যোগের অঙ্গ হিসেবে এই প্রয়াস।
ইউনেস্কোর ২০০৩ এর কনভেনশন অনুযায়ী স্পর্শাতীত ঐতিহ্যগুলিকে রক্ষা করার জন্য এগুলিকে ৫ ভাগে ভাগ করা হয়েছে।
১) মৌখিক নানা রীতি - নীতি এবং ভাব প্রকাশ। এরমধ্যে ভাষাও রয়েছে।
২) পারফরমিং আর্টস।
৩) সামাজিত নানা রীতি – নীতি ও সাংস্কৃতিক অনুষ্ঠান।
৪) প্রকৃতির সঙ্গে সম্পৃক্ত বিভিন্ন রীতি–নীতি ও প্রকৃতি পাঠ।
৫) প্রথাগত কারু শিল্প।
এই তালিকা অনুযায়ী ২০১৩ সালে সংস্কৃতিক মন্ত্রক, “সেফগার্ডিং দ্য ইনট্যানজিবল কালচার হেরিটেজ এন্ড ডাইভার্স কালচারাল ট্রাডিশনস অফ ইন্ডিয়া” প্রকল্পের সূচনা করে। এই প্রকল্প অনুযায়ী এই তালিকায় ১০০টি জিনিসকে নথিভুক্ত করা হয়েছে। এটিকে অবশ্য একটি খসড়া তালিকা বলে বিবেচনা করা যেতে পারে। তাই সংস্কৃতিক মন্ত্রক, এবিষয়ে আরো পরামর্শ এবং সংশোধনের জন্য সংশ্লিষ্ট সকলের কাছে আবেদন জানাচ্ছে। মন্ত্রকের সঙ্গে এবিষয়ে যোগাযোগ করতে চাইলে নীচের লিঙ্কে ক্লিক করুন।
https://www.indiaculture.nic.in/national-list-intangible-cultural-heritage-ich
আশা করা হচ্ছে, ইউনেস্কোর মতন অন্যান্য সংস্থাগুলি এবং এবিষয়ের বিশেষজ্ঞদের পরামর্শের মাধ্যমে আইসিএইচ-এর এই বর্ণনামূলক তালিকাটি আরো সমৃদ্ধ হবে, যার মাধ্যমে ইউনেস্কোর মূল তালিকাটিতে এই তালিকা থেকে আরো কিছু উপাদান যুক্ত হওয়ার সম্ভাবনা তৈরি হবে। সংস্কৃতি মন্ত্রকের এই কাজে সঙ্গীত নাটক অ্যাকাডেমি এবং ইন্দিরা গান্ধী ন্যাশনাল সেন্টার ফর দ্য আর্টস সাহায্য করেছে। এছাড়াও এই বিষয়গুলি নিয়ে দেশের কয়েকজন গবেষকের মূল্যবান মতামত পাওয়ায় মন্ত্রক, সকলকে ধন্যবাদ জানিয়েছে।
(CG/CB
প্রতিরক্ষামন্ত্রক
নাইজেরিয়ার নৌ-সেনাপ্রধান ১৬ থেকে ১৯ জুলাই পর্যন্ত ভারত সফর করছেন
নয়াদিল্লি, ১৭ জুলাই, ২০১৮
নাইজেরিয়ার নৌ-সেনাপ্রধান ভাইস অ্যাডমিরাল ইবোক ইতে ইকয় ইবাস ১৬ থেকে ১৯ জুলাই পর্যন্ত ভারত সফর করছেন। তাঁর সঙ্গে চার সদস্যের এক নৌ-প্রতিনিধিদলও ভারত সফরে এসেছেন। ভারত ও নাইজেরিয়ার নৌ-বাহিনীর মধ্যে দ্বিপাক্ষিক সম্পর্ককে আরও সুদৃঢ় করার পাশাপাশি নৌ-সহযোগিতার নতুন সূত্র খুঁজে বের করাও এই সফরের উদ্দেশ্য।
নাইজেরিয়ার নৌ-সেনাপ্রধান তাঁর সফরকালে ভারতীয় নৌ-সেনাপ্রধান অ্যাডমিরাল সুনীল লানরা এবং নৌ-বাহিনীর উচ্চপদস্হ আধিকারিকদের সঙ্গে বৈঠকে মিলিত হবেন। বায়ুসেনা প্রধান ও সেনাপ্রধানের সঙ্গেও তাঁর বৈঠকের কর্মসূচি রয়েছে।
ভারত নাইজেরিয়ার সবচেয়ে বড় বাণিজ্যেক অংশীদ্বার এমনকি, আফ্রিকা মহাদেশে নাইজেরিয়া ভারতের সর্ববৃহৎ বাণিজ্যিক অংশীদ্বার। যৌথ প্রতিরক্ষা সহযোগিতা কমিটির বৈঠকের মাধ্যমে ভারতীয় নৌ-বাহিনীর প্রশিক্ষণ, বিভিন্ন ক্ষেত্রে বিশেষজ্ঞ আদান-প্রদান সহ একাধিক ক্ষেত্রে দু-দেশে নৌ-বাহিনীর সঙ্গে সহযোগিতা হয়ে থাকে।
নাইজেরিয়া নৌ-সেনাপ্রধান দিল্লি সফরের পর মুম্বাই, কোচি ও গোয়া যাবেন। সেখানে তিনি ভারতীয় নৌ-বাহিনীর আঞ্চলিক প্রধানদের সঙ্গে বৈঠকে মিলিত হবেন। ভারতীয় নৌ-বাহিনীর বিভিন্ন প্রশিক্ষণ কেন্দ্র ঘুরে দেখার পাশাপাশি তিনি গোয়া ও মুম্বাইয়ের দুটি জাহাজ নির্মাণ সংস্হা পরিদর্শন করবেন বলে স্হির হয়েছে।
CG/BD/NS/…
(Visitor Counter : 62
ইস্পাতমন্ত্রক
এনএমডিসি ডিসেম্বর মাসে সর্বকালের সেরা এবং ৯ মাসে সাফল্যের সঙ্গে কর্মদক্ষতার পরিচয় তুলে ধরেছে
নয়াদিল্লি, ০৪ জানুয়ারি, ২০২২
ইস্পাত মন্ত্রকের আওতাধীন ন্যাশনাল মিনারেল ডেভেলপমেন্ট কর্পোরেশন লিমিটেড  ধারাবাহিকভাবে সাফল্য বজায় রেখেছে। ২০২১ সালের ডিসেম্বরে এই সংস্থায় ৩.৯৫ মেট্রিক টন লৌহ আকরিক উৎপাদন হয়েছে এবং ৩.৪০ মেট্রিক টন লৌহ আকরিক বিক্রি হয়েছে। এ পর্যন্ত সংস্থা ডিসেম্বর মাসে সর্বকালের সেরা কর্মদক্ষতার পরিচয় পাওয়া গেছে। ২০২০’র ডিসেম্বর মাসের তুলনায় ২০২১-এর ডিসেম্বরে এনএমডিসি-র লৌহ আকরিক উৎপাদনের পরিমাণ ২.৩৩ শতাংশ বৃদ্ধি পেয়েছে। একইভাবে, গত ৯ মাসে উৎপাদন ৩০ শতাংশ বেড়েছে। পাশাপাশি, ২০২১-এর ডিসেম্বর পর্যন্ত ৯ মাসে লৌহ আকরিক বিক্রির পরিমাণ ২৭ শতাংশ বৃদ্ধি পেয়েছে।
এই উল্লেখযোগ্য সাফল্যের জন্য এনএমডিসি-র কর্মীদের অভিনন্দন জানিয়ে সংস্থার কার্যনির্বাহী অধিকর্তা শ্রী সুমিত দেব বলেছেন, নিরন্তর প্রয়াসের ফলে এ ধরনের কর্মদক্ষতার পরিচয় মিলেছে। আগামী দিনে এই সাফল্যের ধারাবাহিকতা বজায় রাখার বিষয়েও আশা প্রকাশ করেছেন তিনি। পাশাপাশি, খনিজ সম্পদ উত্তোলনের জন্য অত্যাধুনিক প্রযুক্তি ব্যবহার ও মানবসম্পদকে কাজে লাগানোর উপরও জোর দিয়েছেন শ্রী দেব।
CG/SS/SB
(Visitor Counter : 82
প্রধানমন্ত্রীরদপ্তর
প্রধানমন্ত্রী দোসরা জানুয়ারী আই আই এম সম্বলপুরের স্থায়ী ক্যাম্পাসের শিলান্যাস করবেন
নতুনদিল্লি, ৩১শে ডিসেম্বর, ২০২০
প্রধানমন্ত্রী শ্রী নরেন্দ্র মোদী দোসরা জানুয়ারী বেলা ১১টার সময় ভিডিও কনফারেন্সের মাধ্যমে আইআইএম সম্বলপুরের স্থায়ী ক্যাম্পাসের শিলান্যাস করবেন।
এই অনুষ্ঠানে ওডিশার রাজ্যপাল ও মুখ্যমন্ত্রী ছাড়াও কেন্দ্রীয় মন্ত্রী শ্রী রমেশ পোখরিয়াল ‘নিশাঙ্ক’ , শ্রী ধর্মেন্দ্র প্রধান, শ্রী প্রতাপ চন্দ্র সারেঙ্গী উপস্থিত থাকবেন। এই অনুষ্ঠানে আধিকারিক, শিল্প জগতের কর্ণধার, শিক্ষাবিদ এবং আইআইএম সম্বলপুরের ছাত্র-ছাত্রী, অধ্যাপক, অধ্যাপিকা এবং প্রাক্তনীরা ভার্চুয়ালী উপস্থিত থাকবেন।
আইআইএম সম্বলপুর সম্পর্কে –
আইআইএম সম্বলপুর হল দেশের প্রথম আইআইএম, যেখানে শ্রেণীকক্ষের ধারণাটি একবারেই ভিন্ন। এখানে ডিজিটাল পদ্ধতিতে পড়াশুনা হয়। এছাড়াও শিল্প জগতের থেকে বিভিন্ন প্রকল্পের মাধ্যমে হাতেকলমে পাঠদান চলে। এই প্রতিষ্ঠান অন্যান্য আইআইএম-এর থেকে লিঙ্গ বৈচিত্রের দিক থেকে আলাদা। এখানে ২০১৯ – ২১ এমবিএ ব্যাচে ৪৯ শতাংশ এবং ২০২০ – ২২ ব্যাচে ৪৩ শতাংশ ছাত্রী রয়েছে – যা দেশের অন্যান্য আইআইএম –এর তুলনায় সর্বোচ্চ।
কৃষিমন্ত্রক
জৈব সারের ব্যবহার
নয়াদিল্লি, ০৭ ফেব্রুয়ারি, ২০২৩
ইউরিয়া সারের পাশাপাশি জৈব সার ব্যবহার বাধ্যতামূলক করার কোনও প্রস্তাব এই মুহূর্তে নেই। তবে, সুসংহত পরিপোষক ব্যবস্থাপনা কৌশল এবং সব ধরনের শস্যের ক্ষেত্রে জৈব চাষে এ ধরনের সার ব্যবহারের সুপারিশ করা হয়ে থাকে। জৈব সারে কোনও পরিপোষক থাকে না। এখানে অণুজীবের উপস্থিতি লক্ষ্য করা যায়। এই অণুজীব মাটি এবং জলে না থাকা পরিপোষক তৈরি করে শস্যের বৃদ্ধি নিশ্চিত করে। ভারতীয় কৃষি গবেষণা পরিষদ সর্বভারতীয় এক প্রকল্পের আওতায় বিভিন্ন শস্যের জন্য আলাদা-আলাদা জৈব সার তৈরি করেছে। লক্ষ্য করা গেছে, জৈব সার ব্যবহার করলে ১০-২৫ শতাংশ বেশি শস্য উৎপাদিত হয়। রাসায়নিক সারের তুলনায় জৈব সার ব্যয় সাশ্রয়ী হয়। বর্তমানে ১১ ধরনের জৈব সার ব্যবহারের বিজ্ঞপ্তি জারি করা হয়েছে। ১৯৮৫ সালের সার নিয়ন্ত্রণ আদেশনামা অনুযায়ী, সংশ্লিষ্ট জৈব সারগুলির গুণমান নিশ্চিত করা হয়েছে।
বর্তমানে কৃষকদের কাছে ইউরিয়ার ভর্তুকি সরাসরি দেওয়ার কোনও প্রস্তাব সরকারের কাছে নেই।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
PG/CB/SB
(Visitor Counter : 470